CELEX: 31993R1615
Language: el
Date: 1993-06-26 00:00:00
Title: ΚΑΝΟΝΙΣΜΟΣ (ΕΟΚ) αριθ. 1615/93 ΤΗΣ ΕΠΙΤΡΟΠΗΣ της 25ης Ιουνίου 1993 για δεύτερη τροποποίηση του κανονισμού (ΕΟΚ) αριθ. 1652/92 περί καθορισμού των επιστροφών κατά την εξαγωγή για το δεματοποιημένο καπνό των συγκομιδών 1988, 1989 και 1990

Avis juridique important

|

31993R1615

ΚΑΝΟΝΙΣΜΟΣ (ΕΟΚ) αριθ. 1615/93 ΤΗΣ ΕΠΙΤΡΟΠΗΣ της 25ης Ιουνίου 1993 για δεύτερη τροποποίηση του κανονισμού (ΕΟΚ) αριθ. 1652/92 περί καθορισμού των επιστροφών κατά την εξαγωγή για το δεματοποιημένο καπνό των συγκομιδών 1988, 1989 και 1990  

Επίσημη Εφημερίδα αριθ. L 155 της 26/06/1993 σ. 0016 - 0016

ΚΑΝΟΝΙΣΜΟΣ (ΕΟΚ) αριθ. 1615/93 ΤΗΣ ΕΠΙΤΡΟΠΗΣ της 25ης Ιουνίου 1993 για δεύτερη τροποποίηση του κανονισμού (ΕΟΚ) αριθ. 1652/92 περί καθορισμού των επιστροφών κατά την εξαγωγή για το δεματοποιημένο καπνό των συγκομιδών 1988, 1989 και 1990Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί κοινής οργανώσεως αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 860/92 (2), και ιδίως το άρθρο 9 παρτάγραφος 2 τρίτο  εδάφιο πρώτη περίπτωση,  Εκτιμώντας:  ότι οι επιστροφές κατά την εξαγωγή για ορισμένες ποικιλίες καπνού των συγκομιδών 1988, 1989 και 1990 έχουν καθοριστεί αντίστοιχα από τον κανονισμό (ΕΟΚ) αριθ. 1652/92 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3686/92 (4)- ότι η τελευταία προθεσμία χορηγήσεως των επιστροφών αυτών έχει καθοριστεί η 31η Δεκεμβρίου 1992 σε ό,τι αφορά τη συγκομιδή 1988 και η 30ή Ιουνίου 1993 σε ό,τι αφορά τις συγκομιδές 1989 και 1990- ότι, για ορισμένες ποικιλίες των καπνών αυτών,  παρουσιάζονται δυνατότητες εξαγωγής μετά την ημερομηνία αυτή- ότι είναι σκόπιμο να χορηγηθούν επιστροφές για τις εν λόγω ποικιλίες της συγκομιδής 1991 για να επιτραπεί η πραγματοποίηση των εξαγωγών- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Καπνού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 2 δεύτερο εδάφιο του κανονισμού (ΕΟΚ) αριθ. 1652/92 αντικαθίσταται από το ακόλουθο κείμενο:  "Εφαρμόζεται μέχρι τις 31 Δεκεμβρίου 1992 σε ό,τι αφορά τη συγκομιδή 1988, και μέχρι τις 31 Δεκεμβρίου 1993 σε ό,τι αφορά τις συγκομιδές 1989 και 1990."  Άρθρο 2  Ο παρών κανονισμός αρχίζει να ισχύει την 1η Ιουλίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Ιουνίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 94 της 28. 4. 1970, σ. 1.  (2) ΕΕ αριθ. L 91 της 7. 4. 1992, σ. 1.  (3) ΕΕ αριθ. L 172 της 27. 6. 1992, σ. 42.  (4) ΕΕ αριθ. L 374 της 22. 12. 1992, σ. 10.